《始发建邺登龙江山祠感怀有作》
明代·周浈

去国思旧游，寻山发幽眺。
遥凌天门石，洸对临海峤。
神关列雄镇，粉堞抱遗庙。
天水远自空，云霞近争耀。
客行始多感，世事纷难料。
同俗岂素怀，趋时固殊调。
既为达士耻，复彼逐臣诮。
尘泪应言垂，江容带愁照。
秋阴散微翳，炎景扇余燎。
行矣庶无欺，忠信将可劭。

作者简介：江西鄱阳人，徙居江宁，字伯宁。江西十才子之一。洪武初任饶州长史、湖广都事，官至刑部尚书，三年降为惠州经历。